open-index/open-wikipedia-markdown huggingface dataset:
Napoleon Hill

**Napoleon Hill** (26 Oktober 1883 – 8 November 1970) was 'n Amerikaanse skrywer, 'n deelnemer aan die *new thought*-skrywersbeweging, en een van die vroegste bydraers tot die moderne genre van persoonlike sukses literatuur. Sy mees bekende werk *Think and Grow Rich* van 1937, is een van die beste verkopers van alle tye. Ten tye van Hill se oorlye in 1970 is daar reeds 20 miljoen kopieë verkoop. Hill se werke het die krag van persoonlike oortuigings ondersoek, en die rol wat dit speel in persoonlike sukses. Meeste van sy boeke het die beginsels beskryf waarvolgens "sukses" behaal kan word.

## Aanhalings 
* '''n Verlange is die wegspringplek vir 'n prestasie.*
* *Krag en groei word net voortgebring deur voortgesette moeite en inspanning.*
* *'n Doel is 'n droom met 'n sperdatum.*
* *Kies jou woorde versigtig, want dit plant 'n saadjie vir sukses of mislukking by 'n ander.*
* *'n Groot prestasie is gewoonlik te danke aan selfopoffering, en nooit aan selfsugtigheid nie.''

## Verwysings 
## Eksterne skakels 
*  Amptelike webwerf oor Napoleon Hill
Gereformeerde kerk Nylstroom

duimnael|links|170px|Ds. Landman Vogel, van 1997 tot 2002 die gemeente se eerste leraar.

Die **Gereformeerde kerk Nylstroom** is die tweede gemeente van die GKSA op die dorp Modimolle in die provinsie Limpopo. Einde 2015 het die gemeente 317 belydende en 45 dooplidmate gehad, vergeleke met 287 en 78 in 2001, twee jaar ná sy stigting.

Die Gereformeerde kerk Nylstroom het in 1997 afgestig van die Gereformeerde kerk Waterberg, ook op Modimolle, en beslaan buiten gedeeltes van die dorp wat eers bekendgestaan het as Nylstroom, ook ’n gedeelte van die distrik. Die twee gemeentes deel Waterberg se kerkgebou op die hoek van Chief Albert Luthuli- en Calvynstraat.

## Predikante 
# Vogel, Landman van der Merwe, 1997 – 2002
# Swanepoel, Christoffel Bernardus, 2002 – 2009
# Nagel, Cornelius Johannes, 2009 – 2014
# Botha, dr. Christiaan, 2015 – 2019

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Schalekamp, ds. M.E. (voorsitter: redaksiekommissie). 2001. *Die Almanak van die Gereformeerde Kerke in Suid-Afrika vir die jaar 2002*. Potchefstroom: Administratiewe Buro.
*  Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
*  Vogel, Willem (red.). 2015. *Die Almanak van die Gereformeerde Kerke in Suid-Afrika vir die jaar 2016*. Potchefstroom: Administratiewe Buro.
Leeranemoon

Die **leeranemoon** (*Heteractis crispa*) is 'n anemoon en kom in die Indiese-Pasifiese area, Rooisee en die ooskus van Afrika tot by die noorde van KwaZulu-Natal voor. In Engels staan die anemoon bekend as die *Leathery anemone*.

## Identifikasie 
Die anemoon het 'n omtrek van 500&nbsp;mm by sy basis. Die taai tentakels word tot 100&nbsp;mm lank en is spitstoelopend. Hulle kleure kan varieer: witterig, liggeel, bruin, blou of violet. Die tentakels is dig versprei oor die stam wat dit 'n mop voorkoms gee. Die anemoon heg homself aan die substraat op koraalriwwe vas tot op dieptes van 40 m.

Hulle is die gasheer vir anemoonvisse, dominos, garnale en krappe in simbiotiese verhoudings. Hierdie spesie kom algemeen voor.

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014
APS-C

duimnael|Sony se spieëllose verwisselende lenskamera Alpha ILCE 6000 met 'n APS-C-beeldsensor is in 2014 bekendgestel
Die **Advanced Photo System tipe-C** (APS-C) is 'n beeldsensorformaat wat ten opsigte van sy grootte min of meer ooreenstem met die "klassieke" negatiewe afbeeldings van die Advanced Photo System (APS) - met 'n formaat van 25,1 mm x 16,7 mm en 'n beeldverhouding van 3:2.
[duimnael|Die [Canon EOS 60D, 'n tipiese APS-C-formaatkamera]]
Sensors van dié afmetings word in baie digitale enkellensreflekskameras (DSLR-kameras), spieëllose verwisselende lenskameras (DSLMs) en enkele digitale grootformaatsensor-kameras met voorskoufunksie gebruik, waaronder die Sony DSC-R1, Sigma DP1 en Leica X1. Sensors in die APS-C-formaat word hiernaas ook in enkele digitale soekers aangetref (soos byvoorbeeld die Epson R-D1).
Gereformeerde kerk Nelspruit

duimnael|regs|170px|Ds. N.J. Grobler, die leraar van 1959 tot 1965.

[duimnael|regs|280px|Ds. P.J.W. Louw en sy vrou, Cecilia, op hul troudag, omstreeks 1950. Hy was predikant van Nelspruit van 1966 tot 1973, toe hy sy [emeritaat aanvaar.]]

[duimnael|regs|230px|Ds. Francois Lessing, predikant van 1973 tot sy [emeritaat in 2001, en sy vrou, Annatjie.]]

Die **Gereformeerde kerk Nelspruit** is die grootste van die 16 gemeentes in die GKSA se Klassis Waterberg en ook die agste oudste. Einde 2015 was hier 460 belydende en 124 dooplidmate, vergeleke met onderskeidelik 596 en 235 einde 2001, ’n afname in die sieletal van amper 30 persent. Benewens die hoofdorp, Nelspruit, sluit die gemeentegrense ook Alkmaar, Kaapsehoop, Karino, Nogodwana, Rosehaugh en Schagen in. 

Die Gereformeerde kerk Nelspruit is in 1947 gestig. Ds. J.C. Lessing het die eerste kerkgebou, op die hoek van Russel- en Nelstraat, se hoeksteen op 12 Mei 1956 gelê. Die huidige kerkgebou, op die hoek van Wilge- en Koraalboomlaan, is in die naweek van 15 tot 17 April 1977 in gebruik geneem tydens die 30-jarige bestaansfees van die gemeente. Dis ’n doelmatige gebou met ’n aantal katkisasielokale, wat in die week as naskoolsentrum dien. Die kerk bied sitplek aan sowat 600 kerkgangers. Al die banke en houtwerk is van kiaathout vervaardig.

In 2008 het die gemeente ’n tweedehandse pyporrel aangekoop en laat inbou, die kombuis laat vergroot en ’n gedeelte onderdak laat bou waar lidmate gesellig saam kan verkeer.

## Predikante 
# Lessing, Johannes Christiaan, 1954 – 1958
# Grobler, Nicolaas Johannes, 1959 – 1965
# Louw, Pieter Joachim Wilhelm, 1966 – 1973 (aanvaar sy emeritaat)
# Lessing, Francois Jacobus Du Toit, 1973 – 2001 (aanvaar sy emeritaat)
# Kruger, Christiaan, 1989 – 8 Julie 2009 (oorlede in die amp)
# Smit, dr. Erasmus Johannes, 2002 – 2007
# Buys, Roelof Pierre, 2008 – 2013
# Erasmus, Matthys Jakobus, 2012 – 2023
# Lourens, Thys, 2020 – hede
# Kotzee, Dirk 2 Desember 2023 – hede

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Schalekamp, ds. M.E. (voorsitter: redaksiekommissie). 2001. *Die Almanak van die Gereformeerde Kerke in Suid-Afrika vir die jaar 2002*. Potchefstroom: Administratiewe Buro.
*  Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
*  Venter, ds. A.A. (hoofred.) 1960. *Almanak van die Gereformeerde Kerk in Suid-Afrika vir die jaar 1961*. Potchefstroom: Administratiewe Buro.
*  Vogel, Willem (red.). 2015. *Die Almanak van die Gereformeerde Kerke in Suid-Afrika vir die jaar 2016*. Potchefstroom: Administratiewe Buro.
Magnum Photos

***Magnum Photos*** is 'n onafhanklike fotoagentskap wat as koöperasie bedryf en deur sy lede - almal fotograwe - besit word en kantore in New York, Londen, Parys en Tokio het.

Die agentskap is op 27 April 1947 deur vier fotograwe - Robert Capa, Henri Cartier-Bresson, David "Chim" Seymour en George Rodger in Parys gestig, met verdere oorspronklike aandeelhouers soos Maria Eisner en Rita Vandivert. Volgens die stigtingsverhaal het 'n bottel Franse *Magnum*-sjampanje, wat op dié aand gedrink is, as naamgewer gedien. Met die stigting van *Magnum Photos* het fotojoernaliste 'n suksesvolle poging onderneem om hul belange as houers van die kopiereg oor beeldmateriaal teenoor dagblaaie, tydskrifte en groot foto-agentskappe te beskerm.
Metielisosianaat

**Metielisosianaat** is 'n reaktiewe organiese verbinding met chemiese formule . Ook bekend as **isosianatometaan** en **metielkarbielamine**. Metielisosianaat is 'n intermediêre chemikalie in die vervaardiging van plaagdoders met karbamaat (soos karbariel, karbofuraan, metomiel en aldikarb). Dit word ook gebruik in die vervaardiging van rubber en kleefmiddels. Metielisosianaat is 'n kleurlose, giftige, lakriemateriaal (maak jou oë water), vlambare vloeistof. Dit is oplosbaar in water tot 6-10 dele per 100 dele, maar reageer ook met water.

As 'n uiters giftige en irriterende materiaal is dit uiters gevaarlik vir menslike gesondheid. Dit was die belangrikste giftige stof wat by die Bhopal-ramp in 1984 betrokke was, wat aanvanklik in totaal 3,787 mense en amptelik 19,787 mense doodgemaak het.

## Vervaardiging 
*Union Carbide* ('n filiaal van die Dow Chemiese Maatskappy) het die stof vervaardig uit metielamien en fosgeen:

::CH_3NH_2 + COCl_2 \to CH_3NCO + 2HCl

Hierdie sintese gebruik fosgeen en lewer soutsuur, wat nie omgewingsvriendelik is nie. In die 1980s het die firma *DuPont* 'n ander sintese ontwikkel wat koolstofmonoksied gebruik pleks van fosgeen.

::CH_3NH_2 + CO \qquad \xrightarrow{katalisator} \qquad CH_3NCO + H_2O

In 'n mikroreaktor kan die stof gesintetiseer word deur dehidrogenasie van metielformamied oor 'n silwer-katalisator

O=CH-NH-CH_3 \qquad \xrightarrow[-H_2]{Ag} \qquad O=C=N-CH_3 

## Meganisme van toksisiteit 
Tot die 1990s was die meganisme van toksisiteit van metielisosianaat by mense grootliks onbekend of onduidelik. Metielisosianaat en ander isosianate is elektrofiele en word daar word tans geglo dat die alkieleering van biomolekules die toksisiteit veroorsaak. Daar is vroeër vermoed dat die meganisme van metielisosianaat die karbamilering van hemoglobien is, wat die suurstofbindingsvermoë kan beïnvloed en hipoksie (suurstofarmoede) kan veroorsaak. Eksperimente het egter getoon dat, toe rotte en proefkonyne aan konsentrasies hoër as die LC50 aan metielisosianaat blootgestel is, slegs 2% van die hemoglobienmolekules gekarbamileer is, wat daarop dui dat dit waarskynlik nie die meganisme van toksisiteit is nie.

## Buitenste ruimte 
duimnael|Metielisosianaat rondom jong sonagtige sterre waargeneem deur die Atacama Large Millimeter Array
Op 30 Julie 2015 het wetenskaplikes berig dat met die eerste landing van die Philae-lander, Rosetta se klein landingstuig, op komeet 67P/Churyumov-Gerasimenko se oppervlak, metings deur die COSAC- en Ptolemy-instrumente sestien organiese verbindings aan die lig gebring het, waarvan vier vir die eerste keer op 'n komeet gesien is, insluitend asetamied, asetoon, metielisosianaat en propionaldehied.

## Verwysings
Skoterlandse Kompanjie

Die **Skoterlandse Kompanjie** of **Veenkompanjie** is in 1551 gestig om die veengronde van Skoterland in Friesland uit te graaf. 

Die maatskappy is deur drie *here* opgerig: Piter van Dekema, Johan van Cuyck en Floris Foeyts. Dit is op een na die oudste *Naamloze Vennootschap* van Nederland. In 1602 vestig die maatskappy hom in Oranjewoud in die Sickingastate. Dit was die begin gewees van die later besit van die Huis van Oranje.

Die kompanjie het 6.500 hektare hoogveen in suidoos Friesland gekoop en het dit laat uitgraaf. Turf was in dié dae die belangrikste brandstof en hierdie *here-veen* het die basis gelê vir die ontwikkeling van die stad Heerenveen. Baie geld is daar verdien aan die *bruin goud*.

In 1556 word die Heeresloot, die kanaal van Akkrum na Heerenveen gegraaf en dit het die begin van die veengebied se ontginning moontlik gemaak. Later is haaks op die kanaal nog *vaarte* gegraaf en kleiner *wyke* haaks op die *vaarte* om die afvoer van die turf te bevorder. So is die Skoterlandse Kompanjonsvaart na Ketlik en Nijhorne ontstaan wat in 1732 deurgetrek is na Hoornsterzwaag.

## Verwysing
Reukdrempel

Die **reukdrempel** is 'n maat vir dié konsentrasie van 'n damp of gas wat nog deur die mens se neus in die lug waargeneem kan word. Die reukdrempel word gewoonlik uitgedruk in dele per miljoen (dpm). Daar is egter baie variasie tussen mense en die reukdrempel is dus nie 'n absolute maat nie. Dit word gewoonlik bepaal deur 'n *groep* mense te neem en te bepaal watter konsentrasie 50% van hulle nog kan waarneem.

## Voorbeelde 
## Verwysings
Chemiese potensiaal

Die **chemiese potensiaal (μ)**  is die parsiële molêre Gibbsenergie (of parsiële molêre vrye entalpie) van 'n komponent in 'n homogene mengsel van komponente.

Vir komponent A gee dit:

::  \mu_A =\left(\frac{\partial{G}}{\partial{n_A}}\right)_{n_{ander},P,T}

In teenstelling tot die vrye entalpie self is die chemiese potensiaal is 'n intensiewe hoeveelheid en word gemeet in J/mol.

## Gelykwaardige definisies 
Die chemiese potensiaal kan ook op basia van die toestandsfunksie U, H of A geskryf word, maar die kondisies wat dit vereis maak dit nie baie prakties nie:

::  \mu_A =\left(\frac{\partial{G}}{\partial{n_A}}\right)_{n_{ander},{\color{Red}P,T}}=\left(\frac{\partial{A}}{\partial{n_A}}\right)_{n_{ander},{\color{Red}V,T}}=\left(\frac{\partial{H}}{\partial{n_A}}\right)_{n_{ander},{\color{Red}P,S}}=\left(\frac{\partial{U}}{\partial{n_A}}\right)_{n_{ander},{\color{Red}S,V}}

Dit is eenvoudiger om P en T konstant te hou as byvoorbeeld S en V, soos die laaste definiese sou vereis.

## Die fundamentele termodinamiese vergelyking 
Vir 'n stelsel met net een komponent wat nie ander werk as volumewerk uitwissel nie, kan die hoofwette van die termodinamika saamgevat word in die **fundamentele termodinamiese vergelyking**:

:: dG =VdP -SdT

Vir 'n meerkomponentestelsel kan dit uitgebrei word tot die **fundamentele vergelyking van die chemiese termodinamika: **

:: dG =VdP -SdT + \mu_Adn_A + \mu_Bdn_B + \mu_Cdn_C + ... 

Die grootheid dG is die (infinitesimale) verandering van die vrye entalpie, uitgeskryf vir (infinitesimale) veranderings in die druk P, die temperatuur T en die aantal mole van die komponente A, B, C ensomeer. In die chemie is veranderings van die aantal mole baie belangrik omrede dit in chemiese reaksies gewoonlik plaasvind.

## Gibbs-Duhem-vergelyking 
Vir 'n tweekomponentestelsel by konstante druk en temperatuur word dit

:: dG =\mu_Adn_A + \mu_Bdn_B 

Die waarde van \mu_A en \mu_B sal afhang van die samestelling van die mengsel, maar indien ons beskou hoe G verander as ons meer A en B toevoeg *sonder* die samestelling te verander kan ons integreer:

:: G =\int_{0}^{n_A}\mu_Adn_A + \int_{0}^{n_B}\mu_Bdn_B = \mu_An_A + \mu_Bn_B  

Wiskundig kan ons nu dG uitskryf as 'n differensiasie

:: dG = d(\mu_An_A) + d(\mu_Bn_B)
:: dG = n_Ad\mu_A+ \mu_Adn_A + n_Bd\mu_B + \mu_Bdn_B
Hierbo het ons egter:
:: dG =\mu_Adn_A + \mu_Bdn_B 
Dit wil sê dat die ander twee terme nul moet oplewer:
:: 0 =  +n_Ad\mu_A +n_Bd\mu_B
Dit is die **Gibbs-Duhem-vergelyking** wat ook geskryf kan word:
:: d\mu_A =   -\frac{n_B}{n_A}d\mu_B

Hierdie vergelyking gee aan hoe die chemiese potensiale gerelateer is indien die samestelling wel verander.

Vir meer as twee komponente word die Gibbs-Duhem-uitdrukking

:: \sum_i n_id\mu_i=0

Of algemener, indien temperatuur en druk nie konstant is nie:

:: +VdP -SdT +\sum_i n_id\mu_i=0

## Verwysings
Termodinamiese stelsel

'n **Termodinamiese stelsel** is 'n toestel of kombinasie van toestelle wat materie bevat en wat bestudeer word.

Die woord *toestel* kan hier baie ruim geïnterpreteer word. Die koelkas, die reageerbuis, die menslike liggaam, die aarde of die melkweg of selfs die heelal kan almal 'toestelle' wees. Die res van die heelal, buite die stelsel wat ons bestudeer word die **omgewing** genoem.

Daar is verskeie soorte stelsels:

* **geïsoleerde** stelsels kan geen hitte, werk of materie met die omgewing uitwissel nie
* **geslote** stelsels kan hitte of werk met die omgewing uitwissel, maar nie materie nie
* **oop** stelsels kan hitte, werk en materie met die omgewing uitwissel

Die grense tussen stelsel kan **beweegbaar** of **staties** wees.

Die termodinamika beskryf **prosesse**, dat wil sê watter uitwisseling gebeur tussen stelsel en omgewing of wat gebeur in die stelsel indien daar 'n **verandering** plaasvind.

## Verwysings
Cork

**Cork** (Iers: *Corcaigh*, [ˈkoɾkɪɟ], afgelei van *corcach* "moeras") is die tweede grootste stedelike nedersetting in die Republiek Ierland ná Dublin en die derde grootste op die eiland Ierland met 'n bevolking van 210&nbsp;000 in die stads- en meer as 300&nbsp;000 in die metropolitaanse gebied. Alhoewel die stad as administratiewe setel van die gelyknamige graafskap dien, val dit administratief nie onder dié graafskap nie, maar is selfregerend. Die Ierse regstelsel gee aan die stadsraad van Cork dieselfde status as aan 'n graafskapsraad.

Cork, wat in die sogenaamde Suidwesstreek (*South-West Region*) en die provinsie Munster geleë is, het langs die oewer van die River Lee ontstaan wat hier, naby die westelike stadsrand, in twee kanale vertak. Die middestad is op die riviereiland geleë wat deur die twee kanale gevorm word. Net oos van Cork se middestad, waar die twee kanale weer tot een rivierloop verenig, het hawehowe en dokke langs die oewers ontstaan wat tot Lough Mahon, 'n inham van die see, en Cork-hawe strek – een van die wêreld se grootste natuurlike seehawens.

Die stadsgebied is in Mei 2019 merkbaar uitgebrei met die insluiting van woonkwartiere rondom Cork-lughawe en die aangrensende nedersettings Douglas, Rochestown, Ballincollig, Blarney en Glanmire.

## Sport 
Cork is een van twee plekke waar die professionele rugbyspan Munster Rugby in die Verenigde Rugbykampioenskap van hulle tuiswedstryde op die Musgrave Park speel, die ander is Limerick se Thomond Park.

## Verwysings 
## Eksterne skakels 
*  
*   Amptelike webwerf
*
Gereformeerde kerk Hoedspruit

[duimnael|links|160px|Ds. Lammert Stavast, leraar van 1982 tot '83 in kombinasie met [Gereformeerde kerk Wondersig|Graskop/Sabie.]]

duimnael|regs|160px|Ds. Ockie Struwig, die predikant van 2005 tot 2008.

Die **Gereformeerde kerk Hoedspruit** is die tiende jongste van die 25 gemeentes in die GKSA se Klassis Limpopo. Einde 2015 was hier 71 belydende en 23 dooplidmate vergeleke met 116 en 51 einde 2001, toe dit die jongste van die 12 gemeentes in die destydse Klassis Soutpansberg was. Buiten die hoofdorp, Hoedspruit, Limpopo, sluit die gemeente ook talle omliggende nedersettings in, soos Kampersrus, Acornhoek, Drakensig en Satara.

Enkele lidmate van die Gereformeerde kerk Laeveld (Tzaneen, gestig in 1930) en later Phalaborwa (gestig in 1964), het aan die begin van 1960 byeengekom. Eredienste is op die stoep van die Van den Berg-gesin se huis op Happyland gehou. ’n Tafeltjie is as preekstoel gebruik en soms moes ’n drinkglas instaan as doopbak.

Later is die kerkgebou van die Nederduitsch Hervormde kerk op Kampersrus vir Nagmaal gebruik. Die opening van die lugmagbasis op Hoedspruit het die Gereformeerdes hier se getalle versterk. Die gesin Tönsing het in 1970 grond op die plaas Happylands geskenk vir die oprigting van ’n kerk, wat op 10 Junie 1973 in gebruik geneem is, maar die Gereformeerde kerk Hoedspruit is eers in 1982 gestig, hoewel die GKSA se Almanak in onlangse uitgawes die stigtingsjaar as 1972 aandui.

## Predikante 
# Stavast, Lammert Hendrik, 1982 – 1983 (in kombinasie met Graskop/Sabie)
# Van Dyk, Philippus Daniël, 1988 – 1992
# Venter, Petrus Jacobus, 1993 – 1999
# Van Vuuren, Thomas Johannes, 1999 – 2004
# Struwig, Ockert Jacobus, 2005 – 2008
# Venter, Lourens Johannes Erasmus, 2009 – 2014

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Schalekamp, ds. M.E. (voorsitter: redaksiekommissie). 2001. *Die Almanak van die Gereformeerde Kerke in Suid-Afrika vir die jaar 2002*. Potchefstroom: Administratiewe Buro.
*  Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
*  Vogel, Willem (red.). 2015. *Die Almanak van die Gereformeerde Kerke in Suid-Afrika vir die jaar 2016*. Potchefstroom: Administratiewe Buro.
Gereformeerde kerk Lichtenburg

[duimnael|regs|160px|Ds. [Petrus Postma, die leraar van 1904 tot 1906.]]

[duimnael|regs|160px|Ds. [Douw Venter, die leraar van 1918 tot 1920.]]

duimnael|regs|160px|Ds. Johannes Christiaan van der Walt, die leraar van 1926 tot 1945.

[duimnael|regs|160px|Ds. F.W. Buytendach, die leraar van 1955 tot 1989, toe hy sy [emeritaat aanvaar.]]

Die **Gereformeerde kerk Lichtenburg** is die tweede oudste van die 22 gemeentes in die GKSA se Klassis Molopo. Toe hier einde 2015 270 belydende en 75 dooplidmate was, was dit die derde grootste van die gemeentes in dié Klassis, naas Rustenburg-Wes en Rustenburg. Einde 2001 was die syfers onderskeidelik 357 en 124, die grootste gemeente in die destydse Klassis Vryburg. Buiten die hoofdorp, Lichtenburg, sluit die gemeentegrense ook Coligny en Kieserville in. 

Die Gereformeerde kerk Lichtenburg is op 1 Junie 1893 gestig. Die huidige kerkgebou, geleë by Nelson Mandelarylaan 122, is ontwerp deur die Gereformeerde argitek Pieter Dykstra. Die kerkraad het indertyd besluit dat die bedrag van £8 000 nie te bowe gegaan moes word nie. Die klok se koste van £100 het die kinders van die gemeente ingesamel. Boutenders is ingewag en eindelik toegeslaan op die bouaannemers Altmann en Eloff vir £9 257. Ook hier, soos op soveel ander plekke waar Gereformeerdes destyds ’n kerk gebou het, het prof. W.J. Snyman die hoeksteen gelê en wel op 24 Mei 1947. 

Onder ds. F.W. en mev. Elsie (gebore 2 Oktober 1925) Beytendach se leiding is die kerk, konsistorie en moederskamer vergroot. Ook is die perseel om die kerkgebou verfraai en ’n saal van £7 700 opgerig. Laasgenoemde kon die gemeente kontant betaal in ’n tyd toe die belydende lidmate sowat 320 getel het. Die vrouelidmate van die gemeente het die hele koopsom van die orrel, £3 400, ingesamel.

## Predikante 
# Postma, Petrus, 1904 – 1906
# Venter, Douw Gerbrand, 1918 – 1920
# Van der Walt, Johannes Christiaan, 1926 – 1945
# Buytendach, dr. Frederick Wilhelm, 1955 – 1989 (aanvaar sy emeritaat)
# Van Wyk, Pieter, 1989 – 2000
# Du Plessis, Jan Barend, 2001 – 2008
# Van der Walt, Abraham Barend, 2009 – November 2018
#Jansen van Vuuren, Riaan, 2019 -
## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Aministratiewe Buro.
*  Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
*  Venter, ds. A.A. 1957. *Almanak van die Gereformeerde Kerk in Suid-Afrika vir die jaar 1958*. Potchefstroom: Administratiewe Buro.
*  Vogel, Willem (red.). 2015. *Die Almanak van die Gereformeerde Kerke in Suid-Afrika vir die jaar 2016*. Potchefstroom: Administratiewe Buro.
Gereformeerde kerk Ermelo

[duimnael|links|280px|Die Gereformeerde kerk Ermelo waarvan die hoeksteen op [6 Mei 1916 gelê is.]]

[duimnael|regs|160px|Ds. [Christian Malan|Christian Ernst Gerhardus Malan, leraar van 1936 tot 1943 in kombinasie met Carolina.]]

duimnael|regs|160px|Ds. J.J.S. Venter, leraar van 1943 tot 1945.

[duimnael|regs|160px|Ds. [G.P. Scheepers, leraar van 1948 tot 1952 (in kombinasie met Carolina en Barberton).]] 

duimnael|regs|160px|Ds. G.L. van der Walt, die leraar van 1953 tot 1955.

Die **Gereformeerde kerk Ermelo** is die vyfde oudste van die 10 gemeentes in die GKSA se Klassis Piet Retief. Einde 2015, toe hier 109 belydende en 15 dooplidmate was, was dit die vyfde kleinste gemeente in dié Klassis. Einde 2001 was die getalle onderskeidelik 219 en 113, ’n afname van amper 63 persent binne 14 jaar.

Reeds in 1913 is erwe op Ermelo aangekoop met die doel om ’n kerkgebou vir Gereformeerdes hier op te rig. Die geld is verkry uit die verkoop van die plaas Zandbank in die distrik Piet Retief wat behoort het aan Gereformeerdes op Ermelo en is verkoop teen £2 per morg, hoewel die bron nie sê hoe groot die plaas was nie. Die Gereformeerde kerk Ermelo is op 30 Oktober 1915  afgestig, waarskynlik van die Gereformeerde kerk Piet Retief. ’n Jaar later het die bouer A. Pienaar die kerkgebou opgerig teen ’n koste van £1 079, terwyl die hoeksteen gelê is op 6 Mei daardie jaar. 

Hierdie gebou, wat sitplek gebied het aan 200 kerkgangers, het in sy oorspronklike vorm as kerk gedien tot 1965, toe die suidoostelike vleuel aangebou is om sitplek aan nog 150 kerkgangers te bied, want reeds in 1960 het die gemeente se sieletal sowat 300 getel. In 1989 is ’n saal aangehou wat ’n eenheid met die kerkgebou vorm.

## Predikante 
# Malan, Christian Ernst Gerhardus, 1936 – 1943 (in kombinasie met Carolina)
# Venter, Jurie Johannes Stefanus, 1943 – 1945 (in kombinasie)
# Scheepers, Gideon Petrus, 1948 – 1952 (in kombinasie met Carolina en Barberton) 
# Van der Walt, Gert Louis, 1953 – 1955
# Ligthelm, Johan, 1958 – 1966
# Smit, Cornelius Hermanus, 1966 – 1990 (aanvaar sy emeritaat) 
# Meijer, dr. Gerard Johannes, 1990 – 1998
# Van Schaik, Johannes, 1999 – 2005
# Booyens, Daniël Jan Andries, 2006 – 2009

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Schalekamp, ds. M.E. (voorsitter: redaksiekommissie). 2001. *Die Almanak van die Gereformeerde Kerke in Suid-Afrika vir die jaar 2002*. Potchefstroom: Administratiewe Buro.
*  Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
*  Venter, ds. A.A. (hoofred.) 1960. *Almanak van die Gereformeerde Kerk in Suid-Afrika vir die jaar 1961*. Potchefstroom: Administratiewe Buro.
*  Vogel, Willem (red.). 2015. *Die Almanak van die Gereformeerde Kerke in Suid-Afrika vir die jaar 2016*. Potchefstroom: Administratiewe Buro.
Parsiële molêre grootheid

duimnael|Die parsiële volume in 'n mengsel wat volumesametrekking ondergaan. Die boonste sippellyn dui die mengsel se volume sonder sametrekking aan

**Parsiële molêre groothede** is groothede in die termodinamika en veral die chemiese termodinamika wat dit moontlik maak om 'n homogene mengsel (oplossing) te beskryf. 

## Mengsels se volume
Byvoorbeeld, vir 'n verandering van die volume V wanneer twee komponente gemeng word tot 'n homogene mengsel kan ons skryf:

:: dV= \left(\frac{\partial{V}}{\partial{n_1}}\right)_{P,T,n_{2}}.dn_1 + \left(\frac{\partial{V}}{\partial{n_2}}\right)_{P,T,n_{1}}.dn_2
Die grootheid  word die parsiële molêre volume genoem.
:: V_1= \left(\frac{\partial{V}}{\partial{n_1}}\right)_{P,T,n_{2}}

Vir die suiwere komponente is die parsiële molêre volume gelyk aan die molêre volume, maar in die meeste mengsels tree sametrekking of uitsetting op. Dit veroorsaak 'n verskil en volumes kan nie sommer opgetel word nie. Die verskille is afhanklik van die aard van die komponente, hulle konsentrasies en ook van die temperatuur en die druk. Parsiële molêre volumes kan selfs negatief wees. Die verskille is by lae konsentrasie nogtans klein genoeg dat hulle dikwels verwaarloos word.

## Reaksiemengsels
Indien in die mengsel 'n reaksie optree word dit ingewikkelder. Die komponente in **reaksie**mengsels moet gesien word as **oop** termodinamiese stelsels, omrede daar massas verdwyn (die reagens) en ontstaan (die produk). Dit wil sê dat die veranderings van toestandsfunksies, soos U, H, S, V en G met die massas (of aantal mole) van die komponente in rekening gebring moet word. Dit word gedoen deur parsiële differensiasie.

'n Parsiële molêre grootheid wat baie gebruik word om reaksies te beskryf is die parsiële molêre vrye entalpie, wat ook die chemiese potensiaal genoem word.

## Verwysings
Benseen

**Benseen** is 'n aromatiese organiese verbinding met die chemiese formule . Dit het 'n koolstofvrye analoog: borasien.

## Produksie 
Michael Faraday het benseen vir die eerste keer in 1825 geïsoleer en Mitscherlich het dit uit bensoësuur en kalk gesintetiseer. Die stof word gewoonlik uit steenkoolteer (sedert 1849) of aardolie (sedert 1941) verkry.

## Gebruik 
Benseen word gebruik in die sintese van fenol, wat 'n belangrike grondstof vir die farmaseutiese industrie, die bounywerheid en die motorindustrie is. Gewoonlik word fenol deur die Hock-proses vervaardig waartydens benseen met propeen reageer om  kumeen te lewer. Dan word kumeen geoksideer tot kumeenhidroperoksied, wat ontbind na fenol en asetoon. Dis is egter ook moontlik om benseen direk met 'n palladium-katalisator te hidroksileer.

## Kanker 
Sedert 1928 is bevind dat daar 'n verband tussen blootstelling aan benseen en die ontstaan van kanker is, veral bloedkanker, dus is benseen as 'n karsinogeen verkaar. In die jare 1960–1970 het mense wat in Turkye en Italië in die leerindustrie gewerk het, daaronder gely. In die middel 1970's het werkers by die firma *Pliofilm*, waar benseen as oplosmiddel gebruik is, 'n ongewone aantal gevalle van leukemie opgelewer, en die eerste kwantitatiefbetroubare gegewens verskaf. Die owerheid het gereageer deur die gemiddelde blootstelling oor 8 uur tot net 1 dpm te beperk.

Benseen is 'n belangrike industriële chemiese stof en blootstelling aan klein hoeveelhede kom van tabakrook, uitlaatgasse, verbrandingsprodukte en drinkwater.

## Sien ook 
*lys van oplosmiddels

## Verwysings
Gereformeerde kerk Potchefstroom-Mooirivier

Die **Gereformeerde kerk Potchefstroom-Mooirivier** was die jongste nuwe, Afrikaanse gemeente van die GKSA in Potchefstroom omdat die Gereformeerde kerk Potchefstroom-Die Bult, wat 24 jaar later in 2011 gestig is, in werklikheid ’n samestelling is van Potchefstroom-Noord en Noordbrug. 

Die Gereformeerde kerk Potchefstroom-Mooirivier het in 1987 van die Gereformeerde kerk Potchefstroom-Suid afgestig. Aan die begin het die twee gemeentes Potchefstroom-Suid se kerkgebou gedeel, maar kort voor lank het die nuwe gemeente die behoefte aan ’n eie kerkgebou gevoel. Die Berlynse sendingkompleks, wat destyds taamlik vervalle was, het beskikbaar geraak en die gemeente het dit aangekoop. Die gebouekompleks het uit ’n kerk, pastorie, koetshuis en skooltjie bestaan en is in die jare 1872-'75 gebou nadat die hoeksteen in eersgenoemde jaar gelê is. Dit is die derde oudste gebou in Potchefstroom.

Nadat die Berlynse Sendinggenootskap die geboue ontruim het, het dit bouvallig geword en is later danksy ’n groot restourasiepoging deur Harriet-Jane Bird opgeknap. Nadat sy ook eindelik die perseel ontruim het, het dit opnuut vervalle geword.

Die Gereformeerde kerk Potchefstroom-Mooirivier het die geboue vroeg in 2002 gekoop. Destyds het die gemeente 206 belydende en 64 dooplidmate gehad, vergeleke met die huidige (2016) 119 en 14. Die jongste restourasiewerk is weer deur Harriet-Jane Bird, in samewerking met die gemeente, onderneem. Die kerkgebou is opgerig in die koloniaal-Gotiese styl. Die preekstoel staan in ’n nis wat eens op ’n tyd ’n doopbad was. Agter die preekstoel is ’n venstertjie met die oorspronklike kleurglas, wat as voorbeeld gedien het om die res van die vensters se ruite met loodglas te vervang. Lidmate het self die vensters gebou. Die skooltjie het ’n rietplafon en word as konsistorie gebruik. Die deurkosyne van dié gebou is laer as normaal, naamlik net 1,8 m.

Die gemeente het in 2018 ontbind toe ds. Koos Mouton sy emeritaat aanvaar het. Hy is emeritus predikant van Potchefstroom-Oos.

## Predikante 
# Schalekamp, dr. McDonald Etienne, 1987 – 2002
# Van der Schyff, dr. Stephanus Petrus, 2003 – 2009.
# Mouton, Jacobus Frederik, 2010 – 2018 (laaste predikant; emeriteer)

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Aministratiewe Buro.
*  Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
*  Vogel, Willem (red.). 2015. *Die Almanak van die Gereformeerde Kerke in Suid-Afrika vir die jaar 2016*. Potchefstroom: Administratiewe Buro.
Kaapse Drie Eeue Stigting

Die **Kaapse Drie Eeue Stigting** is 'n beskermheer van kuns en kultuur in die Wes-, Noord- en Oos-Kaap.

## Doelstelling 
Die oogmerk van die Stigting is die bewaring, bevordering en aanmoediging van die letterkunde, visuele en uitvoerende kunste,  estetiese erfenis,  beboude omgewing en natuur. Dit sluit die argitektuur en die plant- en dierelewe van die streek in. Die organisasie is veral geïnteresseerd in die bevordering van kulturele aktiwiteite op die Kaapse platteland.

## Geskiedenis 
In 1950 het die vrugteboere Edward en Harry Molteno van die appelplase by Elgin 'n fonds gestig vir die kulturele ontwikkeling van Kaapstad en sy direkte omgewing. Die **Molteno Trust** verskaf op 'n deurlopende grondslag geld aan die Stigting. Toe Harry Molteno in 1969 sterf, het die Stigting 'n aansienlike bedrag uit sy boedel ontvang.  Sir Alfred Beit was die eerste voorsitter van die Stigting en hy is opgevolg deur Dudley R. D'Ewes.

## Toekennings 
Die Stigting stel geld beskikbaar aan projekte wat hul doel nastreef. Voorbeelde hiervan is studiebeurse, reisbeurse, subsidiëring van publikasies en toekennings aan organisasies vir die bewaring van geboue van kultuur-historiese belang en die natuurlike omgewing. Sedert 2000 is die Dudley D'Ewes-beurs vir nagraadse studie beskikbaar.  Persone en organisasies wat hulle verdienstelik gemaak het met die bevordering  van die doelstellings van die Stigting is op verskeie maniere, soos byvoorbeeld met die **Molteno-medalje**, vereer. In die beginjare het Irma Stern, Philip McLachlan, William Fehr, prof. D. Bax en Frank Bradlow toekennings ontvang. Bekende persone wat later jare vereer is, sluit in dr. Anton Rupert in 1976 en weer in 2000, beide Marie-Lou Roux en Wim Tijmens in 1998, prof. J.M. Coetzee in 1995, Jean Welz in 1953,  David Pepler in 2001, Patricia Storrar, dr. Dan Sleigh en prof.  Dorothea van Zyl aldrie in 2002, Hendrik D. Loock in 2008, Niki Daly, Roy Sargeant , Diane Wilson en Eduard Greyling almal in 2009, Erik Laubscher in 2012 en dr. Elizabeth van Heyningen in 2014.

## Muntversameling 
Die Suid-Afrikaanse kultuur-historiese museum in Kaapstad is in 1967 deur die Stigting gehelp om die Victor des Vages-muntversameling aan te koop. In die versameling is unieke munte wat tydens die bewind van die VOC aan die Kaap gebruik is.

## Suid-Afrikaanse sampioene 
Edith Stephens was 'n plantkundige en lektrise aan die Universiteit van Kaapstad. Sy het van die Stigting 'n toekenning ontvang vir haar bydrae tot die kennis van Suid-Afrikaanse sampioene. Hierdie prysgeld het dit vir haar in 1955 moontlik gemaak om 3,7&nbsp;ha vleiland  aan te koop. Dit vorm vandag die kern van die  Edith Stephens-vleilandpark in Lansdowneweg in Philippi op die Kaapse Vlakte.

## Bibliografie 
* Green, Lawrence G.: When the journey's over. Kaapstad: Howard Timmins, 1972. 
* www.cape300foundation.org.za
Van Ewijck-stigting

Die **Van Ewijck-stigting** het die versterking van die kulturele bande tussen Suid-Afrika en Nederland asook die bewaring van die Nederlandse kultuurerfenis in Suid-Afrika ten doel. Dit is in 1978 in Kaapstad gestig deur die Nederlandse sakeman Sippo J. van Ewijck van de Bilt en sy vrou. Beurse word jaarliks toegeken aan studente van direkte Nederlandse afkoms wat aan Suid-Afrikaanse universiteite studeer, studente wat op gevorderde vlak verder in Nederland wil studeer, of studente wat in Suid-Afrika ’n Nederland-verwante onderwerp wil bestudeer. Verskeie instellings vind ook baat by die Stigting se geldelike steun, soos o.a. die Nederlandse biblioteek in die Huis der Nederlanden (SASNEV) in Pinelands, *Stichting Nederlandse School* te Kaapstad, Stigting VOC, Van Riebeeck-Vereniging, die Woordfees van die Universiteit van Stellenbosch en die Vrije Universiteit van Amsterdam vir sy professoraat in Afrikaans.

## Lees ook
* Helpmekaar Studiefonds

## Bibliografie 
* ewijckfoundation.co.za
Amaro Pargo

**Amaro Rodríguez Felipe y Tejera Machado** (San Cristóbal de La Laguna, Tenerife, 3 Mei 1678 – aldaar, 4 Oktober 1747), beter bekend as **Amaro Pargo**, was 'n Spaanse kaper en handelaar. Hy was een van bekendste Spaanse kapers gedurende die sogenaamde "goue eeu van seerowery" en 'n belangrike Spaanse persoonlikheid in die 18de eeu.

In 1701 seil hy as tweede luitenant op die boot *Ave María* (met die bynaam *La Chata*) wat deur seerowers geboord is. Hy raai die bevelvoerder aan om te maak of hulle oorgee, waarna hulle as oorwinnaars uit die stryd tree. Uit dankbaarheid het die bevelvoerder aan hom sy eerste boot gegee, wat hy vir sy aktiwiteite as 'n handelaar gebruik het.

Amaro Pargo was 'n suksesvolle sakeman, onder meer in die slawehandel en verkry 'n kaperbrief van die Spaanse koning. Sy reputasie en gewildheid was soortgelyk aan die van Swartbaard en Francis Drake.

Verder veg hy teen Spanje se vyande, in besonder teen Engeland en Nederland. As gevolg hiervan is hy as 'n nasionale held in Spanje gesien. Op 25 Januarie 1725 is hy in Madrid tot die adelstand (Hidalgo) verhef.

Hy is op 4 Oktober 1747 in San Cristóbal de La Laguna oorlede en is in die klooster van San Domingo in La Laguna begrawe.

## Verwysings
Robeiland, Valsbaai

duimnael|350px|’n Groot groep Kaapse pelsrobbe kan op dié foto van Robeiland gesien word.
**Robeiland** is ’n klein eiland 5,7&nbsp;km van die noordelike kuslyn van Valsbaai, naby Kaapstad, Suid-Afrika. Dit word so genoem vanweë die sowat 64&nbsp;000 Kaapse pelsrobbe wat dit bewoon. Die eiland huisves ook seevoëls. 

## Omvang en benutting 
Dit is lank en smal, naamlik 800&nbsp;by&nbsp;50&nbsp;meter. Dit is nêrens hoër as vier tot ses meter bo die hoogwatervlak nie. Daar is geen strand en geen noemenswaardige plantegroei nie. ’n Radarmas is tydens die Tweede Wêreldoorlog daar gebou, maar dit het intussen verroes en is in 1970 in ’n storm omgewaai. Stukke metaal, asook die oorblyfsels van ’n paar hutte en ander geboue uit die dae van robbejag en die versameling van ghwano (die eerste helfte van die 20ste eeu) is nog te bespeur. 

## Grootwithaaie 
Die digte bevolking robbe sommige tye van die jaar lok hul grootste vyand, die grootwithaai. Robeiland bied mense die geleentheid om te aanskou hoe grootwithaaie jag maak op die Kaapse pelsrobbe en om wisselwerkings tussen lede van albei spesies te sien. 

Die sirkel wat die haaie om die eiland vorm op soek na hul prooi word die "sirkel van die dood" genoem.

## Verwysings 
## Bibliografie
*Green, Lawrence G.: Old Africa untamed. Kaapstad: Howard Timmins, 1974. 
*Green, Lawrence G.: Tavern of the Seas. Kaapstad: Howard B. Timmins, ongedateerd

## Eksterne skakels 
* Die jagtog van ’n grootwithaai op ’n Kaapse pelsrob by Robeiland
* Photographing Africa's "Flying Sharks" op National Geographic se webtuiste
Stigting VOC

duimnael|Die VOC-logo

Die **Stigting VOC** is in 1995 gestig om die belangstelling in die regeerperiode van die VOC in Suid-Afrika, naamlik van 1652 tot 1795, lewend te hou. Dit doen hierdie vereniging deur die bestudering van die Khoikhoi, navorsing oor die VOC as maatskappy en die beywering vir die bewaring van artikels uit die VOC-tyd soos geboue, skeepswrakke, porselein, munte en dokumente. In Suid-Afrika is die vereniging die eienaar van die VOC-logo, waarskynlik een van die oudste handelsembleme in die wêreld. Prof. J. Leon Hattingh van Somerset-Wes is die leidende figuur in die organisasie. 

## Eksterne skakels 
*Amptelike webwerf
Nama-Karoo

Die **Nama-Karoo** is ’n WWF-ekostreek en struikgebied op die sentrale plato van Suid-Afrika en Namibië. Dit beslaan die grootste deel van die westelike binneland van Suid-Afrika en strek verder na die suidelike binneland van Namibië.

## Klimaat 
Die klimaat is redelik onstabiel en ongenaakbaar. Droogtes kom algemeen voor en die somer is die reënseisoen, meestal van Desember tot Maart. Reënval is onreëlmatig en kan wissel tussen 100 en 520&nbsp;mm per jaar. Dit neem af van oos na wes en van noord na suid. Die temperatuur wissel met tot 25° C. Die gemiddelde temperatuur in die middel van die somer is hoër as 30&nbsp;ºC, terwyl die temperatuur in die winter tot onder vriespunt daal.

## Verwysings 
## Eksterne skakels 
* Wêreldnatuurfonds oor die Nama-Karoo
* Nama-Karoo by PlantZAfrica.com 
*15px Hierdie artikel is vertaal uit die Engelse Wikipedia
Albanie-ruigte

Die **Albanie-ruigte** is ’n ekostreek in die suide van Suid-Afrika. Dit is gekonsentreer om die Albanie-streek van die Oos-Kaap. Die plante van die streek groei in goedgedreineerde, sanderige grond in die breë valleie van die Groot-Vis-, Sondags- en Gamtoosriviere en verder noordwes in die valleie van die Kaapse Plooigordel. Die ruigte is kwesbaar vir brande en weiding en is dus beperk tot valleigebiede waar daar ’n kleiner bedreiging is as op die oop vlaktes.

Die klimaat is droog, veral verder die binneland in, maar die skaduryke valleie is koeler as die omringende gebiede wat warm in die somer en koud in die winter is, en waar die reënval wisselvallig is.

## Flora 
[140px|duimnael|links|Die [spekboom kom volop in die gebied voor.]]
Die ruigte bevat baie inheemse plante, veral vetplante, en kan in drie dele met verskillende soorte plantegroei verdeel word. Dit is die ruigste in die riviervalleie naby die kus waar die struike doringagtig is met laer plante soos kruip- en vetplante. Hoër op en nader na die binneland word die klimaat droër en die plantegroei minder dig. Eindelik bestaan die plantegroei in die bergvalleie in die noordweste hoofsaaklik uit vetplante soos die nuttige spekboom (*Portulacaria afra*) en kerkeibos (*Crassula ovata*), asook kriedoring (*Lycium austrinum*), doppruim (*Pappea capensis*), ghwarrie (*Euclea undulata*), geelberggranaat (*Rhigozum obovatum*), aalwyne en Karooboerboon (*Schotia afra*). Saam met die fynbosbioom vorm die gebied die Kaapse floraryk.

## Fauna 
[duimnael|[Savanne-olifante in die Addo-olifant- Nasionale Park.]]
Voëls in die gebied sluit in die swartsperwer, swartkopwielewaal en twee spesies wat feitlik inheems aan die Kaap is, die oranjeborssuikerbekkie en Kaapse pietjiekanarie. Daar is een soogdier wat feitlik inheems is, die Duthie-kruipmol (*Chlorotalpat duthieae*), en die Addo-olifant- Nasionale Park is die tuiste van die savanne-olifant (*Loxodonta africana*) en swartrenoster (*Diceros bicornis*), asook boksoorte soos die bosbok (*Tragelaphus scriptus*), vaalribbok (*Pelea capreolus*), rooiribbok (*Redunca fulvorufula*), eland (*Taurotragus oryx*), koedoe (*Tragelaphus strepsiceros*), rooihartbees (*Alcelaphus buselaphus*), Kaapse grysbok (*Raphicerus melanotis*) en gewone duiker (*Sylvicapra grimmia*).

## Bedreigings en bewaring 
’n Groot deel van die streek word gebruik vir landbou of weiding, veral deur bokke. Dit is ’n voortdurende bedreiging, veral in die riviervalleie naby die kus, waar plantegroei ook moet plek maak vir die uitbreiding van stedelike gebiede en vir toeriste-oorde. 

Bewaringsgebiede sluit in die Addo-olifant- Nasionale Park naby Gqeberha, die Groendal-wildernisgebied en die Baviaanskloof-wildernisgebied.

## Sien ook 
*Kaapse floraryk
*Noorsveld

## Verwysings 
## Eksterne skakels 
*Wêreldnatuurfonds oor die Albanie-ruigte
Sukkulente Karoo

Die **Sukkulente Karoo** is ’n WWF-ekostreek wat behoort tot 'n woestynagtige bioom in Suid-Afrika en Namibië. Dit strek al met die kuslyn van Suidwes-Namibië en die Noord-Kaap in Suid-Afrika langs, waar die koue Benguelastroom dikwels mis veroorsaak. Die streek strek verder na die binneland van Suid-Afrika se Wes-Kaap. Dit word in die suide begrens deur die fynbosbioom, in die ooste deur die Nama-Karoo, met sy meer uiteenlopende temperature en wisselvallige reënval, en in die noorde deur die Namibwoestyn.

## Flora 
### Vetplante 
Die Sukkulente Karoo word gekenmerk deur die wêreld se grootste verskeidenheid vetplante en bevat sowat ’n derde van die wêreld se sowat 10&nbsp;000 vetplantspesies. 

Op die kwartsvelde van die Knersvlakte en die Klein Karoo is daar baie endemiese vygies van die genera *Argyroderma* en *Gibbaeum* en in kalksteengedeelte van die Knersvlakte van die genus *Antimima*.

#### Galery 

Jardin des plantes Paris Argyroderma congregatum.JPG|*Argyroderma congregatum*
Argyroderma congregatum 7.jpg|*Argyroderma congregatum*
Argyroderma fissum MG1334.7.jpg|*Argyroderma fissum* Vingervygie
Argyroderma pearschii - RSA5.jpg|*Argyroderma pearsonii*

### Geofiete 
Die streek is besonders ryk aan geofiete, met sowat 630 spesies, soos byvoorbeeld die bobbejaantjies. In die Kamiesbergstreek is dit veral geofietspesies van die *Iridaceae* soos die genera *Babiana*, *Lapeirousia*, *Moraea* en *Romulea* wat dikwels endemies is. Die aanwesigheid van vetplantspesies uit die Crassulaceae, soos *Tylecodon sp.* het dikwels krimpsiekte ten gevolge onder die skape en bokke waarmee hier geboer word.

#### Galery 

Babiana ambigua flower.jpg|*Babiana ambigua*
Babiana rubrocyanea (6).jpg|*Babiana rubrocyanea*
Lapeirousia anceps (2).jpg|*Lapeirousia anceps*
Moraea fugax Rondebosch common (4).jpg|*Moraea fugax*
Romulea rosea - Schlechter ex Beguinot Rondebosch common.jpg|*Romulea rosea*

## Fauna 
duimnael|Die spikkelde padloper, 'n endemiese skildpad
Die streek bevat uiteenlopende reptiele en baie ongewerweldes. Van die 50 skerpioenspesies is 22 inheems. Kewers van die tribus Hopliini, wat grootliks inheems aan Suider-Afrika is, is in die Sukkulente Karoo gekonsentreer en is belangrike bestuiwers van die flora – so ook vliesvlerkiges, perdebye en bye.

Sowat 15 amfibieë word ook hier aangetref, waarvan drie inheems is. Van die streek se 115 reptielspesies is 48 inheems. In die Sperrgebiet word ’n ongewone skilpad, die Nama-padloper, aangetref. Minder van die streek se voël- en soogdierspesies is endemies.

## Verwysings 
## Eksterne skakels 
* Wêreldnatuurfonds-streek Sukkulente Karoo
* Sukkulente Karoo-biodiversiteit (Bewaring Internasionaal)
Amrita Sher-Gil

**Amrita Sher-Gil** (30 Januarie 1913 – 5 Desember 1941) was 'n bekende Indiese kunstenaar en skilderes. Haar vader was van Punjabi-Sikhistiese afkoms, en haar moeder was van Hongaarse afkoms. As gevolg van haar lewe en werk, is sy ook as "Indië se Frida Kahlo" bekend. Sy word as een van die belangrikste Indiese skilders van die 20ste eeu beskou.

Sy is in 1941 in Lahore op die ouderdom van 28 oorlede.